"Dnes ráno som apeloval na predsedníčku Európskej komisie Ursulu von der Leyenovú ohľadom situácie v Bielorusku, ktorá je naozaj vážna. Po dohode s poľským premiérom Mateuszom Morawieckym som požiadal o zvolanie urgentnej videokonferencie členov Európskej rady," napísal na Twitteri.
"Videl som viacero videí z Bieloruska, kde zbabelá agresívna polícia mláti bezbranných ľudí. Je to neuveriteľné zverstvo. Pevne dúfam, že sú to posledné hodiny diktátorského režimu a že občania zvíťazia," vyjadril sa ešte vo štvrtok na rovnakej sociálnej sieti.
Zároveň musí podľa premiéra byť "vyslaný jasný signál ohľadom sankcií, ktorý musí trvať dovtedy, dokým v Bielorusku neprebehnú slobodné a transparentné voľby za prítomnosti zahraničných pozorovateľov".